Diari Oficial de la Generalitat Valenciana


Sumari del DOGV 8405, del 18-10-2018 (2018/9222)

Notificació de la sentència dictada en el procediment de guarda i custòdia contenciós número 376/2018.
------------------------------------------------------------------------------------------------------

### Dades del document

Número de DOGV
:   8405

Data del DOGV
:   18-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9222


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia contenciós número 376/2018. [2018/9222]  
Procediment: família. Guarda, custòdia o aliments de fills menors no matrimonials no consensuat número 376/2018.  
Part demandant: Sandra Anciano Lavado.  
Part demandada: Alejandro José Asensio Cuartero.  
En el judici a què es fa referència s'ha dictat la resolució que té el text que literalment és com segueix:  
  
«Dispositiva  
Estime la demanada interposada i dispose les següents mesures en interés de la filla menor:  
1r. S'atribueix a la mare l'exercici exclusiu de la pàtria potestat, sobre D. i L. A. A.  
L'exercici exclusiu de la pàtria potestat implica que la mare podrà, sense comptar amb el consentiment del pare, adoptar quantes decisions rellevants afecten el menor, especialment, en l'àmbit educatiu, sanitari, religiós i social.  
Per això, podrà decidir per si sola, sense consentiment patern, l'elecció o el canvi de centre o model educatiu o activitats extraescolars a realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com en el mode de dur-ho a terme; el canvi de domicili; l'autorització per a l'eixida del territori nacional, l'obtenció del DNI, passaport, i en general qualsevol tràmit administratiu que d'ordinari requeriria l'autorització d'ambdós progenitors.  
2n. S'atribueix a la mare la guarda i la custòdia del menor.  
3r. No s'estableix cap règim de visites a favor del pare.  
4t. S'assenyala la quantitat de 100 - mensuals per cada menor (200 - en total) en concepte d'aliments, quantitat que el pare ingressarà els primers 5 primers dies de cada mes en el compte que designe de la mare, que s'actualitzarà anualment d'acord amb les variacions de l'índex de preus al consum, i cada progenitor haurà de abonar el 50 % de les despeses extraordinàries que puguen ocasionar els fills, en els termes expressats en el fonament sisé. La primera pensió a pagar serà la corresponent a març de 2018.  
5é. No s'aprecien motius per a imposar les costes processals a cap dels litigants.  
Notifiqueu l'anterior resolució a les parts, i feu-los saber que aquesta és susceptible de recurs d'apel·lació. El recurs haurà d'interposar-se per escrit en el termini de vint dies hàbils, comptats des de l'endemà de la notificació. És necessària la prèvia consignació de 50 euros, en el compte de consignacions i dipòsits d'aquest jutjat, sense el requisit del qual no s'admetrà a tràmit el recurs (disposició addicional 15a de la Llei orgànica del poder judicial modificada per la Llei orgànica 1/2009, de 03.11.2009).  
Un vegada ferma aquesta resolució, remeteu un testimoniatge al registre civil on consta inscrit el naixement del menor per a inscriure l'exercici exclusiu de la pàtria potestat atribuït a la mare.  
Aquesta és la meua sentència, que pronuncie, mane i firme.  
Publicació. Donada i publicada va ser l'anterior sentència, es va publicar en el mode previst en l'article 212 de la Llei d'enjudiciament civil. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha disposat publicar aquest edicte en el Diari Oficial de la Generalitat Valenciana per a portar a efecte la diligència de notificació.  
  
Elx, 4 d'octubre de 2018.- El lletrat de l'Administració de justícia: Jesús Larrosa Abellán.